腦囟

腦囟 ，係響啱啱出世嘅孲𤘅子嘅頭骨嗰道嘅兩個軟軟哋嘅地方，有十字形、大嘅前腦囟，響頭嘅前頂方，細三角形嘅後腦囟，響頭嘅後面。仲有多兩個腦囟響側邊：mastoid 腦囟同埋 sphenoidal 腦囟。

啱啱出世嘅孲𤘅嘅頭骨：兩塊額骨，兩塊頂骨，一塊枕骨 (occipital bone）。纖維狀嘅縫將呢幾塊骨黐埋，畀個腦發育，畀 BB 出世時通過陰道。

啱啱出世嗰陣，頭骨有個細嘅後腦囟。呢個地方有塊好韌膜芒著，呢個位係兩塊頂骨同枕骨嘅交接點，亦即係大人嘅人字縫嗰個位。出世之後幾個月內呢個腦囟會生返埋。

前腦囟係最大嘅腦囟，形狀係鑽石或者十字形，係兩塊額骨同埋兩塊頂骨嘅交接點，呢個腦囟會喺 BB 兩歲左右生埋。如果，呢個腦囟位遲遲或永遠都唔生埋，有機會由顱骨鎖骨發育不良症引致。

前腦囟喺 BB 嘅診症有用，少少凹嘅前腦囟表示個 B 缺水，腫嘅表示腦內壓高。

如果腦囟遲遲都未生埋，變大，甚至一世都生唔埋，比較常見嘅成因係：

唐氏綜合症
 腦積水
 胎兒宮內生長受限
 早產

有啲父母會擔心 BB 個腦囟容易整親，其實，腦囟有塊好韌，好難𧰵穿嘅膜。

話人「腦囟都未生埋」意思係指佢「幼稚」。

參考 
頭骨結構和名稱

頭